
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 264 

6 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Φ910/7/89192/14.7.1997 απόφασης 


Υπουργού Εθνικής Άμυνας (ΦΕΚ Β' 653/1 Αυγ. 
1997) «περί Κανονισμού Στρατιωτικών Οικημά¬ 
των». 1 

Ανάκληση της 11668/28.11.2001 απόφασης του Γ. 

Γραμματέα Περιφέρειας Δυτ. Μακεδονίας. 2 

Έγκριση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Δήμου Παλικής. 3 


Κατάργη ση νομικών προσώπων με την επωνυ μία «Σχο¬ 
λική Επιτροπή Δημοτικού Σχολείου Μηλέας και Δη¬ 
μοτικού Σχολείου και Νηπιαγωγείου Ριζοχωριού» 
και σύσταση Νομικού Προσώπου με την επωνυμία 
«Σχολική Επιτροπή Δημοτικού Σχολείου Μηλέας- 


Ριζοχωρίου και Νηπιαγωγείου Ριζοχωριού». 4 

Σύσταση Σχολικής Επιτροπής 1ου και 2ου Δημοτικού 
Σχολείου και 1ου 2ου και 3ου Νηπιαγωγείου Κου- 

νουπιδιανών Δήμου Ακρωτηρίου. 5 

Ορισμός μέλους του Διοικητικού Συμβουλίου της 
ΔΕΥΑ Κιάτου του Δήμου Σικυωνίων Ν. Κορινθίας με 

πλήρη απασχόληση. 6 

Μεταβίβαση κοινόχρηστης έκτασης στο Δήμο Δίου Ν. 
Πιερίας. 7 


ΑΠΟΦΑΣΕΙΣ 

(ΐ) 

Τροποποίηση της Φ910/7/89192/14.7.1997 απόφασης 
Υπουργού Εθνικής Άμυνας (ΦΕΚ Β' 653/1 Αυγ. 1997) 
«περί Κανονισμού Στρατιωτικών Οικημάτων». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου μόνου του ΝΔ 2475/1953 
(Α' 191) και το ΠΔ 129/92 (Αρθρο Ιοπαρ 5) «Περί περιορι¬ 
σμού συναρμοδιοτήτων κατά την έκδοση Υπουργικών 
Αποφάσεων σε θέματα αρμοδιότητας Υπουργείων». 

2. Την υπ’ αριθ. Φ. 910/7/89192/14 Ιουλ 1997 Απόφαση 
ΥΕΘΑ (ΦΕΚ Β' 653/1 Αυγ 1997) και την από 10 Οκτ. 2001 
εισήγηση του ΓΕΣ/4ου ΕΓ. 

3. Το γεγονός ότι από τις διατάξεις αυτής της απόφα¬ 


σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Την τροποποίηση του ΣΚ 300-6/97 όπως παρακάτω: 
α. Να τροποποιηθεί η παράγραφος 1 του άρθρου 1 ως 
εξής: «Προορισμός των Στρατιωτικών Οικημάτων Αξιω- 
ματικών(ΣΟΑ) στις διάφορες Φρουρές και Στρατόπεδα εί¬ 
ναι η προσωρινή στέγαση των Αξκών και Ανθστών του 
Στρατού Ξηράς καθώς και των Αξκών Κοινών Σωμάτων 
που υπηρετούν στις Φρουρές αυτές και των οικογενειών 
τους». 

β. Να προστεθεί υποπαράγραφος δ στην παράγραφο 1 
του άρθρου 12 ως εξής: «δ. Οι αξκοί και Ανθστές που δια- 
τελούν σε χηρεία και έχουν την επιμέλεια των τέκνων 
τους». 

γ. Να αντικατασταθεί η παράγραφος 1 β. του άρθρου 13 
ως εξής: 

«Οι μόνιμοι εξ εφεδρείας Αξκοί, οι οποίοι τυχόν ανακα¬ 
λούνται στην ενεργό υπηρεσία». 

δ. Να διαγράφει η τελευταία πρόταση της παράγραφος 
1 γ του άρθρου 13 και να αντικατασταθεί με την εξής πρό¬ 
ταση: «Αυτό δεν ισχύει για όσους στεγάζονται κατ’ εξαί¬ 
ρεση και μετατίθενται σε άλλη φρουρά. Για τους Αξκούς 
οι οποίοι δικαιούνται κατ’ εξαίρεση στέγαση και παραμέ¬ 
νουν στην ίδια φρουρά, ισχύουν τα διαλαμβανόμενα στην 
παράγραφο 2 του άρθρου 17». 

ε. Να συμπληρωθεί η παράγραφος 1γ του άρθρου 17 
όπωςπαρακάτω: «Διευκρινίζεται ότι πολύτεκνος κατά την 
έννοια του παρόντος κανονισμού θεωρείται εκείνος ο 
οποίος έχει νομίμως την ιδιότητα και συνοικούν με αυτόν 
τέσσερα (4) τέκνα και άνω της οικογένειας του. Όταν ο 
αριθμός των τέκνων της οικογένειας του, μειωθεί κάτω 
των 4 τότε παύει να απολαμβάνει τα ευεργετήματα του 
πολυτέκνου, όσον αφορά την κατ’ εξαίρεση στέγαση στα 
ΣΟΑ». 

στ. Να αντικατασταθεί η παράγραφος 3 του άρθρου 20 
ως εξής: «Η μηνιαία είσπραξη των ενοικίων να γίνεται από 
τους συντηρητές των ΣΟΑ». 

ζ. Να διαγράφει η παράγραφος 3α του άρθρου 21 και 
αντ’ αυτής να γραφεί: «Για την αποκατάσταση των συνή¬ 
θως φθορών και ανακαίνισης γενικά των διαμερισμάτων 
των ΣΟΑ κατά την αναχώρηση των ενοικούντων και πριν 
από την εγκατάσταση των νέων, θα διατίθενται κονδύλια 
από τον κρατικό Π/Υ ή τα έσοδα του ΤΕΘΑ». 
η. Να διαγράφει η παράγραφος 3β του άρθρου 21. 

θ. Να περιληφθούν στο Παράρτημα «Β» οι Δκτές των 
παρακάτω Μονάδων: 

(1) Φρουρά Καλλονής 
(α) 398 ΕΑΡΜΕΘ 

(β) Β' ΕΑΝΕΘ 
(γ) 98 ΤΕ 
(δ) 98 ΤΜΧΕΘ 
(ε) ΤΕ Καλλονής 

(2) Φρουρά Διδυμοτείχου 
496 ΓΣΝ 

(3) Φρουρά Ν. Σάντας 
71 ΤΥΠ 

ι. Να τροποποιηθεί η παράγραφος 3β (3) του Παραρτήμα¬ 
τος «Ε» ως εξής: «Φρουράς (αξιολογείται κάθε 2 χρόνια)». 

ια. Να προστεθεί στις Προσθήκες του Παραρτήματος 
«Ε» Προσθήκη «4» ως εξής: «4: Τιμή Συντελεστού Φρου¬ 
ράς». 

ιβ. Να τροποποιηθεί η παράγραφος 4 του Παραρτήμα¬ 
τος «Ε» ως εξής: «Τα έσοδα από τα μισθώματα κατανέμο- 
νται σύμφωνα με την Υπουργική απόφαση γιατο ισχύοντα 
κάθε φορά ποσοστά κατανομής». 

ιγ. Να διαγράφει το κείμενο της παραγράφου 1 της 
Προσθήκης «1»του Παραρτήματος «Ε» και αντ’ αυτού να 
γραφεί: Συντελεστής Φρουράς « Όπως Προσθήκη 4». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1131 (2) 

Ανάκληση της 11668/28.11.2001 απόφασης του Γ.Γ. Πε¬ 
ριφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ.11668/28.11.2001 απόφαση Σύστασης 
Ν.Π.Δ.Δ. στην Κοινότητα Λεχόβου με την επωνυμία»Κοι- 
νοτικό Αθλητικό Κέντρο Λεχόβου». 

2. Το αριθμ.51153/01/15.1.2002 έγγραφο του Υπουργεί¬ 
ου Εσωτερικών Δημόσιας Διοίκησης και Αποκέντρωσης. 

3. Τις διατάξειςτου άρθρου 14του Ν.2880/2001 και την 
αριθμ.ΣΤ.ΟΙΚ. 19750/7.9.1998 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Πολιτισμού (ΦΕΚ1042 Β’),από 
την οποία προκύπτει ότι το αθλητικό κέντρο Λεχόβου δεν 
περιλαμβάνεται σε αυτά που έχουνχαρακτηρισθεί ως Δη¬ 
μοτικής και Κοινοτικής σημασίας Ν.Π.Δ.Δ.-Γυμναστήρια, 
αποφασίζουμε: 

Ανακαλούμε την 11668/28.11.2001 απόφασή μας ,που 
αναφέρεται στη σύσταση Νομικού Προσώπου Δημοσίου 
Δικαίου στην Κοινότητα Λεχόβου με την επωνυμία «Κοι¬ 
νοτικό Αθλητικό Κέντρο Λεχόβου». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Φλώρινα, 18 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 


Αριθ. 695 (3) 

Έγκριση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Δήμου Πολικής». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξειςτου άρθρου 12του Ν. 2880/2001 (ΦΕΚ 
9/τ.Α/30.1.2001). 

2. Τις διατάξεις των άρθρων 1 και 9 του Ν. 2503/1997 
(ΦΕΚ 107/1997τεύχος Α). 

3. Τις διατάξειςτου άρθρου 12τουΝ. 1188/1981 όπως 
αυτό αντικαταστάθηκε από τις όμοιες της παρ. 5 του άρ¬ 
θρου 8 του Ν. 2307/1995(ΦΕΚ 113/15.6.95 Τ.Α) και των 
άρθρων 26,198 και 203 Π.Δ/τος 410/1995 (Δ.Κ.Κ.) 

4. Τις διατάξεις του Π.Δ/τος 276/1985 (ΦΕΚ 102/1986 
Τ.Α.) «Δυναμικότητα και σύνθεση προσωπικού Κρατικών 
Παιδικών Σταθμών, ίδρυση Βρεφονηπιακώντμημάτων και 
τις όμοιες του Π.Δ/τος 92/1989 με το οποίο τροποποιήθη¬ 
κε το προηγούμενο Π. Δ. και τις διατάξεις του Ν. 
1431/1984 (ΦΕΚ 46 Τ.Α. / 16.4.1984) «Ρύθμιση θεμάτων 
Φορέων Κοινωνικής Πρόνοιας - παιδικής Προστασίας και 
άλλες διατάξεις». 

5. Τις διατάξεις του άρθρου 26 παρ. 3του Ν 2819/2000 
(ΦΕΚ84/τ. Α' 15.3.2000) 

6. Τις διατάξεις του Ν. 2190/1994 όπως ισχύει με τις τρο¬ 
ποποιήσεις του. 

7. Τις διατάξεις των Π. Δ/των 50/2001 (ΦΕΚ 39/Α/ 
5.3.2001) «Καθορισμός των προσόντων διορισμού σε θέ¬ 
σεις φορέων Δημόσιου Τομέα», 37 α /1987 (ΦΕΚ 11/ 
Α/1985) και 22/1990 (ΦΕΚ 7/Α/1990). 

8. Τις διατάξειςτου άρθρου 27 Ν. 2081/1991 με το οποίο 
προστέθηκε νέο άρθρο 29 Α στο Ν. 1558/1985 για τον 
έλεγχο των δαπανών που προκαλούν οι κανονιστικές Δι¬ 
οικητικές Πράξεις. 

9. Τις αριθμ. 2813/3/6/1987 (ΦΕΚ 22/Β/1987) και Γ2Β/ 
5466/1988 αποφάσεις των Υπουργών Προεδρίας της Κυ¬ 
βέρνησης και Κοινωνικών Ασφαλίσεων με την αντιστοιχία 
των οργανικών μονάδων διαφορετικής ονομασίας Ιδρυ¬ 
μάτων κοινωνικής Πρόνοιας εποπτευομένων από το 
Υπουργείο Υγείας και Πρόνοιας προς τις Δ/σεις, τμήματα 
και αυτοτελή γραφεία και τον καθορισμό των κλάδων 
προϊσταμένων των μονάδων αυτών. 

10. Την αριθμ. 12321/13.7.2000 (ΦΕΚ883/Β/2000) εξου- 
σιοδοτική απόφαση της Γ ενικής Γ ραμματέας Περιφέρει¬ 
ας Ιόνιων Νησιών. 

11. Την αριθμ. 11/22.10.2001 απόφαση του Δ/κού Συμ¬ 
βουλίου του Δημοτικού Παιδικού Σταθμού Δήμου Πολι¬ 
κής με την οποία καταρτίστηκε και ψηφίστηκε ο Ο. Ε. Υ 
του Παιδικού Σταθμού και εγκρίθηκε με την αριθμ. 
591/12.12.2001 απόφαση του Δημοτικού Συμβουλίου Δή¬ 
μου Πολικής. 

12. Την αριθμ. 5/30.1.2002 σύμφωνη γνωμοδότηση του 
Υπηρεσιακού Συμβουλίου άρθρου 8 Ν. 2307/95 Υπαλλή¬ 
λων ΟΤΑ Νομού Κεφαλληνίας. 

13. Την αριθμ. 34327/12.9.2001 εγκύκλιο του 
ΥΠΕΣΔΔΑ, με την οποία διαβιβάστηκε σχέδιο πρότυπου 
Ο.Ε.Υ. Δημοτικών Παιδικών και Βρεφονηπιακών Σταθ¬ 
μών, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. Δημοτικού Παιδικού Σταθμού Δήμου Παλικής 
ως κατωτέρω: 

Άρθρο Ιο 

Διάρθρωση Υπηρεσιών 

Οι Υπηρεσίες του Δημοτικού Παιδικού Σταθμού Δήμου 
Πολικής θα λειτουργήσουν σε επίπεδο τμήματος Προ- 
σχολικής Ηλικίας. 

Άρθρο 2ο 

Αρμοδιότητες Τμήματος 

Το τμήμα προσχολικής Αγωγής επιμελείται για την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Άρθρο 3ο 

Καθήκοντα προϊσταμένου Τμήματος 
Προσχολικής Ηλικίας 

Ο Προϊστάμενος του τμήματος προσχολικής ηλικίας εί¬ 
ναι υπεύθυνος: 

1. Για την εύρρυθμη λειτουργία του τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη. 

3. Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

4. Εισηγείται στο Δ/κό Συμβούλιο του Δημοτικού Παιδι¬ 
κού Σταθμού κάθε θέμα που αφορά την λειτουργία του 
Σταθμού, για το προσωπικό, τους γονείς, και την υλικοτε- 
χνική υποδομή όπως: 

α) Το παιδαγωγικό υλικό και τον πόσης φύσεως εξοπλι¬ 
σμό. 

β) Τις απαραίτητες εργασίες για την συντήρηση του κτι¬ 
ρίου. 

γ) Τον αριθμό των νηπίων προκειμένου να διασφαλισθεί 
η εύρυθμη λειτουργία του Σταθμού. 

5. Είναι υπεύθυνος για την τήρηση του ωραρίου εργα¬ 
σίας του προσωπικού. 

6. Είναι υπεύθυνος για τη συγκέντρωση των γονέων των 
μαθητών όποτε αυτό απαιτηθεί. 

7. Είναι υπεύθυνος για παντός είδους προμήθειες κα¬ 
θώς και για τον έγκαιρο εφοδιασμό του Παιδικού Σταθμού 
με τα αναγκαία τρόφιμα και υλικά τα οποία είναι απαραί¬ 
τητα για την εύρυθμη λειτουργία του Σταθμού. 

Άρθρο 4ο 

Η Διοικητική - λογιστική και Ταμιακή Υπηρεσία του Δη¬ 
μοτικού παιδικού Σταθμού θα εκτελείται από τις Υπηρε¬ 
σίες του Δήμου Παλικής και συγκεκριμμένα από τους 
Υπαλλήλους που έχουν ορισθεί με απόφαση του Δημάρ¬ 
χου. 

Οι εργασίες που θα εκτελούνται από τους Υπαλλήλους 
του Δήμου Παλικής είναι: 

α) Έκδοση διαφόρων χρηματικών ενταλμάτων - εκκα¬ 
θάριση και πληρωμή κάθε δαπάνης. 

β) Σύνταξη μισθολογικών καταστάσεων προσωπικού, 
εκκαθάριση μισθών, επιδομάτων, αυξήσεων, χορήγηση 
επιδομάτων κλ.π. 

γ) Κατάρτιση προϋπολογισμού και Απολογισμού σε συ¬ 
νεργασία με το Δ/κό Συμβούλιο. 

δ) Τήρηση όλων των απαραιτήτων για τον Σταθμό βι¬ 
βλίων καθώς και τήρηση της σφραγίδας. 

ε) Τήρηση πρακτικών συνεδριάσεων Δ/κού Συμβουλί¬ 
ου. 


στ) Τήρηση και διεκπαιρέωση παντός είδους αλληλο¬ 
γραφίας. 

Άρθρο 5ο 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις 1 (μία) Βαθμός Δ- Α 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 1 (μία) Βαθμός Δ - Α 

3. ΚΑΛΛΟΣ ΛΕ 8 ΒΟΗΘΩΝ ΒΡΕΦΟΚΟΜΩΝ 
Θέσεις 1 Βαθμός Δ - Α 

4. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 
(Μαγείρων) 

Θέσεις 2 (δύο) 

Βαθμός Ε-Β 

5. ΚΛΑΔΟΣ ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 (μία) 

Βαθμός Ε- Β 

ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α/ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις (1) μία 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 (μία) 

3. ΥΕ 14 Μαγείρων 
Θέσεις 2 

4. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις Κλάδου ΤΕ 9 
Βρεφονηπιοκόμων σύμφωνα με τις διατάξεις του άρθρου 
35 του Ν. 2646/1998. 

Άρθρο 6ο 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των Κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενος του τμήματος προσχολι¬ 
κής Αγωγής επιλέγεται από τους κλάδους ΠΕ Νηπιαγω¬ 
γών (προσωρινός), ΤΕ Νηπιαγωγών (προσωρινός), ΤΕ 9 
Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενος κρίνεται κατ’ αποκλειστικότητα Υπάλληλος του 
Κλάδου ΤΕ 9 Βρεφονηπιοκομίας. 

Άρθρο 7ο 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της Υπαλληλικής Σχέσης και την ιατροφαρμακευτι¬ 
κή περίθαλψη των Υπαλλήλων, εφαρμόζονται οι εκάστο- 
τε ισχύουσες νομοθετικές διατάξεις. 

Άρθρο 8ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Προϊστάμενος του τμήματος ορίζεται πάντοτε με από¬ 
φαση του Προέδρου του Διοικητικού Συμβουλίου ο κρι- 
νόμενος από το αρμόδιο Υπηρεσιακό Συμβούλιο Υπάλλη¬ 
λος αναπληρούμενος σε περίπτωση απουσίας του ή κω¬ 
λύματος από τον κατά βαθμό αρχαιότερο Υπάλληλο της 
αυτής Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό Εσωτερικής Υπηρεσίας ρυθμίζεται με τον κανονισμό 
λειτουργίας του Ν.Π.Δ.Δ. 

Από την ψήφιση του παραπάνω οργανισμού Εσωτερι¬ 
κής Υπηρεσίας θα προκληθεί δαπάνη σε βάρος του προ¬ 
ϋπολογισμού οικονομικού έτους 2002 Δήμου Παλικής ο 
οποίος ενισχύεται από τους ΚΑΠ, τροφεία κ.λ.π. ύψους 
64.563,46 ΕΥΡΩ περίπου για την πληρωμή του προσωπι¬ 
κού που καταλαμβάνει προσωποπαγείς θέσεις επειδή δεν 
προβλέπεται να γίνει πρόσληψη μέσα στο οικονομικό 
έτος 2002. Εφόσον προσληφθούν όλοι για τα επόμενα οι¬ 
κονομικά έτη το ύψος της δαπάνης δεν μπορεί να προσ¬ 
διοριστεί. 

Η ισχύς του παρόντος οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 14 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αριθ. 227 (4) 

Κατάργηση νομικών προσώπων με την επωνυμία «Σχολι¬ 
κή Επιτροπή Δημοτικού Σχολείου Μηλέας» και «Δημο¬ 
τικού Σχολείουκαι Νηπιαγωγείου Ριζοχωριού» και σύ¬ 
σταση ιδίου νομικού προσώπου με την επωνυμία «Σχο¬ 
λική Επιτροπή Δημοτικού Σχολείου Μηλέας - 
Ριζοχωριού και Νηπιαγωγείου Ριζοχωριού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθμ. 15491/10.10.1989 (ΦΕΚ 179/Ν.Π./ 
25.10.1989) απόφασή μας « περί σύστασης ιδίου νομικού 
προσώπου με την επωνυμία «Σχολική Επιτροπή Δημοτι¬ 
κού Σχολείου Μηλέας». 

2) Την 16538/26.10.1989 (ΦΕΚ 847/Β71989) απόφαση 
μας « περί σύστασης ιδίου νομικού προσώπου με την επω¬ 
νυμία « Σχολική Επιτροπή Δημοτικού Σχολείου και Νηπια¬ 
γωγείου Ριζοχωριού». 

3) Τις παρ. 8-15του άρθρου 5 του Ν. 1894/1990 «Γιατην 
ακαδημία Αθηνών και άλλες εκπαιδευτικές διατάξεις» (Α' 
100 ). 

4) Το άρθρο 203 του Π.Δ 410/95 (Δ.Κ.Κ) 

5) Τις διατάξεις άρθρου 7 του Ν. 2503/97 (ΦΕΚ 107/τ. 
Α730.5.97). «Διοίκηση, οργάνωση, στελέχωση της 
Περ/ρειας, ρύθμιση θεμάτων για την Τοπ. Αυτ/ση και άλ¬ 
λες διατάξεις». 

6) Την 192/2001 απόφαση του Δημοτικού Συμβουλίου 
Εξαπλατάνου «Περί κατάργησης νομικών προσώπων με 
την επωνυμία «Σχολική Επιτροπή Δημοτικού Σχολείου 
Μηλέας» και «Σχολική Επιτροπή Δημοτικού Σχολείου και 
Νηπιαγωγείου Ριζοχωρίου»και σύστασης ιδίου νομικού 


προσώπου με την επωνυμία «Σχολική Επιτροπή Δημοτι¬ 
κού Σχολείου Μηλέας-Ριζοχωρίου και Νηπιαγωγείου Ρι¬ 
ζοχωριού». 

6) Τις διατάξεις του άρθρου 27 του Ν. 2081/92 (ΦΕΚ 
54/Τ.Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την αριθμ. 5631/26.7.2000 (ΦΕΚ 1339/Β/2000) από¬ 
φαση Γ εν. Γ ραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας «Με εντολή Γ ε¬ 
νικού Γ ραμματέα» αποφάσεων εγγράφων και άλλων πρά¬ 
ξεων στο Γενικό Δ/ντή, στους Προϊσταμένους Δ/νσεων 
και Προϊσταμένους Τμημάτων και Γραφείων των Υπηρε¬ 
σιών της Περ/ρειας, αποφασίζουμε: 

1. Καταργούμε τις 15491/10.10.1989 (ΦΕΚ 179/Ν.Π./ 
25.10.1989) και 16538/26.10.1989 (ΦΕΚ 847/ Β71989) 
αποφάσεις μας «περί συστάσεως ιδίων νομικών προσώ¬ 
πων με την επωνυμία «Σχολική Επιτροπή Δημοτικού Σχο¬ 
λείου Μηλέας» και «Σχολική Επιτροπή Δημοτικού Σχολεί¬ 
ου και Νηπιαγωγείου Ριζοχωριού», αντίστοιχα. 

2. Συστήνουμε στο Δήμο Εξαπλατάνου Νομικό Πρόσω¬ 
πο με την επωνυμία «Σχολική Επιτροπή Δημοτικού Σχο¬ 
λείου Μηλέας-Ριζοχωρίου και Νηπιαγωγείου Ριζοχωρι¬ 
ού». 

3. Σκοπόςτου Ν.Π. είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού ,ύδρευσης .επικοινωνιών, αποχέτευσης, αναλώσι¬ 
μων υλικών κ.λ.π. 

β) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσε¬ 
ων. 

γ) Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα, σκεύη, βιβλία 
για την σχολική βιβλιοθήκη και γενικά με άλατα μέσα που 
είναι απαραίτητα για την λειτουργία του και γενικότερα η 
λήψη όλων των μέτρων που κρίνονται αναγκαία για την 
στήριξη της διοικητικής λειτουργίας των Σχολικών Μονά¬ 
δων 

4. Το Ν.Π. διοικείται από 7μελές διοικητικό συμβούλιο 
αποτελούμενο από: 

α) τον εκάστοτε Δήμαρχο ή άλλο μέλος του Δημοτικού 
Συμβουλίου, το οποίο ορίζεται απ’ αυτόν με τον αναπλη¬ 
ρωτή του ως Πρόεδρο, 
β) έναν (1) δημοτικό σύμβουλο, 
γ) τον εκάστοτε Δ/ντή του Δημοτικού Σχολείου, 
δ) την εκάστοτε Διευθύντρια του Νηπιαγωγείου Ριζο¬ 
χωριού, 

ε) έναν (1) εκπρόσωπο από του Συλλόγου Γονέων & Κη¬ 
δεμόνων, 

στ) έναν (1) δημότη κάτοικο του Δ.Δ. Μηλέας, 
η) έναν (1) δημότη κάτοικο του οικισμού Ριζοχωριού . 

Η θητεία των μελών του Διοικητικού Συμβουλίου λήγει 
με την λήξη της παρούσας δημοτικής περιόδου και ακο¬ 
λουθεί κάθε φορά την Δημοτική περίοδο. 

Το Δ.Σ εκλέγει μεταξύ των μελών του τον Αντιπρόεδρο, 
τον Γ ραμματέα και τον Τ αμία. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου Εξαπλατάνου. 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοί από την εκμίσθωση των ακινήτων τους τα 
οποία έχουν περιέλθει στο Δήμο. 

6. Έδρα του Νομικού Προσώπου θα είναι το Δημοτικό 
Διαμέρισμα Μηλέας. 

7. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Εξαπλατάνου, γιατοτρέχον οικ. έτος 2002 ενώ για τα 
επόμενα οικονομικά έτη η δαπάνη θα είναι ανάλογη και 
δεν μπορεί να προσδιορισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 15 Ιανουάριου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

- ♦ - 

Αριθ. 14553 (5) 

Σύσταση Σχολικής Επιτροπής 1 ου και 2ου δημοτικού σχο¬ 
λείου και 1ου 2ου και 3ου Νηπιαγωγείου Κουνουπιδια- 
νών Δήμου Ακρωτηρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις α) τηςπαραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις..» (Τ.Α 110)και β) του άρθρου 203 του 
δημοτικού και Κοινοτικού Κώδικα (Π.Δ. 410/95). 

2. Την 59/2001 απόφαση του Δημοτικού Συμβουλίου 
του Δήμου Ακρωτηρίου για σύσταση σχολικής επιτρο¬ 
πής. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις», αποφασίζου¬ 
με: 

Α) Συστήνουμε στο Δήμο Ακρωτηρίου του Νομού Χα¬ 
νιών ίδιο Νομικό Πρόσωπο με την επωνυμία: «Σχολική Επι¬ 
τροπή 1ου και 2ου Δημοτικού σχολείου και 1ου, 2ου και 
3ου Νηπιαγωγείου Κουνουπιδιανών». 

Η συνιστώμενη με την απόφαση αυτή σχολική επιτροπή 
διοικείται από διοικητικό συμβούλιο εννέα μελών αποτε- 
λούμενο από: 

1. Τον εκάστοτε Δήμαρχο ή άλλο μέλος αιρετό ή μη που 
ορίζεται από αυτόν, ως πρόεδρο της Σχολικής Επιτρο¬ 
πής. 

2. Τον εκάστοτε Δ/ντή του 1ου Δημοτικού Σχολείου. 

3. Τον εκάστοτε Δ/ντή του 2ου Δημοτικού Σχολείου. 

4. Τον εκάστοτε Δ/ντή του 1ου Νηπιαγωγείου. 

5. Τον εκάστοτε Δ/ντή του 2ου Νηπιαγωγείου. 

6. Τον εκάστοτε Δ/ντή του 3ου Νηπιαγωγείου. 

7. Τον εκπρόσωπο του συλλόγου γονέων και κηδεμό¬ 
νων. 

8. Δυο εκπροσώπους του Δήμου, ως μέλη στη Σχολική 
Επιτροπή. 

Β) Η θητεία των μελώντου Διοικητικού Συμβουλίου ακο¬ 
λουθεί την κάθε Δημοτική περίοδο. Το Διοικητικό Συμ¬ 
βούλιο της Σχολικής Επιτροπής εκλέγει τον αντιπρόεδρό 
του. 


Γ) Σκοπός του νομικού προσώπου είναι: 

1. Η διαχείριση των πιστώσεων, που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

2. Η αμοιβή καθαριστριών. 

3. Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

4. Η εισήγηση προς τις αντίστοιχες διευθύνσεις της 
πρωτοβάθμιας και δευτεροβάθμιας εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

5. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

6. Η λήψη κάθε άλλου μέτρου που κρίνεται αναγκαία γιατη στή¬ 
ριξη της διοικητικής λειτουργίας των σχολικών μονάδων. 

Δ. Πόροι της Σχολικής επιτροπής είναι: 

1. Η ετήσια επιχορήγηση του Κράτους. 

2. Η ετήσια επιχορήγηση του Δήμου Ακρωτηρίου. 

3. Κάθε είδους εισφορές, δωρεές, κληρονομιές και κλη¬ 
ροδοτήματα. 

4. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

5. Πρόσοδοι από την περιουσία του. 

Ε) Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

ΣΤ) Από τις διατάξεις της απόφασης αυτής, προκαλεί- 
ται δαπάνη σε βάρος του προϋπλογισμού του Δήμου για 
το έτος 2001 και για τα επόμενα έτη, το ύψος της οποίας 
δεν μπορεί να προσδιοριστεί και εξαρτάται από το ύψος 
της επιχορήγησης του Δήμου προς το Νομικό Πρόσωπο. 

Ζ) Μετην απόφασή μας αυτή καταργείταιη Σχολική Επι¬ 
τροπή Δημοτικού Σχολείου και 1 ου και 2ου Νηπιαγωγείου 
Κουνουπιδιανών, η οποία είχε συσταθεί με την 
1265/25.2.2000 απόφασή μας και είχε δημοσιευθεί στο 
ΦΕΚ328/Β/15.3.2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 8 Φεβρουάριου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

- ♦ - 

Αριθ. 2214 (6) 

Ορισμός μέλους του Διοικητικού Συμβουλίου της ΔΕΥΑ 
Κιάτου του Δήμου Σικυωνίων Ν. Κορινθίας με πλήρη 
απασχόληση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 3. παρ. 7, του Ν. 1069/80, 
περί κινήτρων για την ίδρυση επιχειρήσεων ύδρευσης και 
αποχέτευσης όπως αντικαταστάθηκαν με τις διατάξεις 
του άρθρου 8, παρ. 9. του Ν. 2839/2000. 

2. Την αριθμ. 4/2002 απόφαση - πρόταση του Δ/κού 
Συμβουλίου της ΔΕΥΑ Κιάτου του Δήμου Σικυωνίων του 
Νομού Κορινθίας, περί πλήρους απασχόλησης μέλους 
του στην επιχείρηση αυτή, αποφασίζουμε: 

Ορίζουμε το μέλος του Δ/κού Συμβουλίου της ΔΕΥΑ 
Κιάτου, Σπυρόπουλο Θωμά, αντιπρόεδρο, σε πλήρη απα¬ 
σχόληση στην επιχείρηση με τις ακόλουθες αρμοδιότη¬ 
τες: 

α) επίβλεψη συνεργείων Ύδρευσης - Αποχέτευσης και 
Βιολογικού Καθαρισμού β) συντονισμό συνεργείων επι¬ 
φυλακής 

γ) επικοινωνία και προώθηση προβλημάτων Δ/Δ που 
αφορούν προμήθεια νερού και αξιοποίηση Υδάτινων Πό¬ 
ρων 

Η αμοιβή του ανωτέρω καθορίζεται στα 1027,15 ΕΥΡΩ 
(μικτά) μηνιαίως. Από τις διατάξεις της απόφασης αυτής, 
προκαλείται ετήσια δαπάνη σε βάρος του προϋπολογι¬ 
σμού της ΔΕΥΑ Κιάτου, ύψους 11.298.61 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Φεβρουάριου 2002 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-♦- 

Αριθ. 22/98 (7) 

Μεταβίβαση κοινόχρηστης έκτασης στο Δήμο Δίου Ν. 

Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξειςτου Νόμου 2218/94 (άρθρ. 3) «Περί Νο¬ 
μαρχιακής Αυτοδιοίκησης», όπως αυτός τροποποιήθηκε 
και συμπληρώθηκε με το Νόμο 2240/94 ως και αυτές του 
άρθρου 10 του Ν. 2503/97. 

2. Τις διατάξειςτου άρθρου 197του Αγροτικού Κώδικα. 


3. Το 249/11.1.2000 έγγραφο του Δήμου Δίου με το 
οποίο ζητάει την μεταβίβαση έκτασης 105.400 τ.μ. από το 
3β κοινόχρηστο τεμάχιο του αγρ/τος Μαλαθριάς διανο¬ 
μής έτους 1955. 

4. Το γεγονός ότι με την εν λόγω μεταβίβαση της παρα¬ 
πάνω έκτασης στο Δήμο Δίου αυτή θα προστατευθεί και 
συγχρόνως θα αξιοποιηθεί από τον εν λόγω Δήμο προς 
όφελος του Δήμου και των κατοίκων αυτού. 

5. Σχετική εισήγηση της Δ/νσης Πολιτικής Γης - Τοπο- 
γραφήσεων & Κτηματολογίου της Ν.Α. Πιερίας, αποφασί¬ 
ζουμε: 

Τη μεταβίβαση κατά πλήρη νομή και κυριότητα και άνευ 
καταβολήςτιμήματοςήάλληςαποζημιώσεως στο Νομικό 
Πρόσωπο του Δήμου Δίου την υπό στοιχεία Α-Β-Γ-Δ-Α κοι¬ 
νόχρηστη έκταση από το 3β κοινόχρηστο τεμάχιο του 
αγρ/τος Μαλαθριάς διανομής έτους 1955 όπως αυτή εμ- 
φαίνεται στο συνημμένο τοπογραφικό διάγραμμα. 

Η κυριότητα επί της παραπάνω έκτασης αποκτάται από 
το Δήμο Δίου από της μεταγραφής της παρούσας από¬ 
φασης στο Υποθηκοφυλάκειο Κατερίνης μεφροντίδατου 
παραπάνω Δήμου, μετά από τη δημοσίευσή της στην 
Εφημερίδα της Κυβερνήσεως. 

Η μεταβίβαση της παραπάνω έκτασης τελεί υπό τους 
όρους και περιορισμούς των διατάξεων του άρθρου 15 
του Ν.Δ. 216/73. 

Η παρούσα απόφαση θα μπορεί ν’ ανακληθεί σε περί¬ 
πτωση που η εν λόγω μεταβιβασθείσα έκταση θα θεωρη¬ 
θεί απαραίτηση από το Υπουργείο Γεωργίας για Δημόσιο 
όφελος. 

Κατερίνη, 8 Φεβρουάριου 2002 

Ο Νομάρχης 
Γ. ΠΑΠΑΣΤΕΡΓΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
θ-ΙΤΙ3ίΙ: \Λ/θ0ΙΤΙ35ΐθΓ @ θί.ςΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 

Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 θυτο ανά τεμάχιο, 


ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθιτΊθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

ΘΙΙΓΟ 

θϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β'καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 θυΐΌ ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































